
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 13 

19 Ιανουάριου 1998 


ΠΕ ΡΙΕΧ ΟΜΕΝΑ 

' ΠΡΟΕΔΡΙΚΑ ΔΙΑΤΑΓΜΑΤΑ 

1 Σύοταση Γενικής Διεύθυνσης Δημοσίων 

Επιχειρήσεων και Οργανισμών (ΔΕΚΟ) στο 
Υπουργείο Εθνικής Οικονομίας. 1 

2 Τροποποίηση του Π.Δ/τος 565/1984 «Σύσταση 

Ειδικής Υπηρεσίας Δημοσίων Έργων για την εκτέ¬ 
λεση έργων σταθμών αυτοκινήτων (Ε.Υ.Δ.Ε.Σ.Α.), 
όπως αυτό ισχύει μετά την τελευταία τροποποίησή 
του με το Π.Δ/γμα 58/1994 (Α' 45). 2 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 1 (1} 

Σύσταση Γενικής Διεύθυνσης Δημοσίων Επιχειρήσεων 
και Οργανισμών (ΔΕΚΟ) στο Υπουργείο Εθνικής 
Οικονομίας. 

0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υποψη: 

1. Τις διατάξεις: 

α) Του άρθρου 78 του Ν. 1892/1990 {ΦΕΚ 101/Α/1990) 
«Για τον εκσυγχρονισμό και την ανάπτυξη και άλλες 
διατάξεις». 

β) Του άρθρου 27 του Ν. 2081/1992 (ΦΕΚ 154/Α/1992) 
«Ρύθμιση του θεσμού των Επιμελητηρίων, τροποποίηση 
των διατάξεων του Ν. 1712/1987 «για τον εκσυγχρονισμό 
των επαγγελματικών οργανώσεων των εμπόρων βιοτε- 
χνών και λοιπών επαγγελματιών και άλλες διατάξεις» ό¬ 
πως τροποποιήθηκε με το άρθρο 1 παρ. 2α του Ν. 
2469/1997 (ΦΕΚ 38/Α/1997) «Περιορισμός και βελτίωση 
της αποτελεσματικότητας των κρατικών δαπανών και άλ¬ 
λες διατάξεις». 

γ) Του Ν. 2414/1996 (ΦΕΚ 135/Α/1996) «Εκσυγχρο¬ 
νισμός των Δημοσίων Επιχειρήσεων και Οργανισμών και 
άλλες διατάξεις . 

δ) Του άρθρου 20 του Ν. 2503/1997 «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις» (ΦΕΚ 
107/Α). 


2. Την αριθμ. ΔΙΔΚ’’Φ. 1/20199/5.9.1997 κοινή απόφαση 
του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης για την ανάθεση 
αρμοδιοτήτων Υπουργού Εσωτερικών, Δημόσιας 
Διοίκησης και Αποκέντρωσης στους Υφυπουργούς 
Εσωτερικών, Δημόσιας Διοίκησης και Αποκέντρωσης 
(ΦΕΚ 801/Β), όπως τροποποιήθηκε με την αριθμ. 
ΔΙΔΚ/Φ. 1 /23470/20.10.1997 όμοιάτης (ΦΕΚ 924/Β/1997). 

3. Το γεγονός ότι από τις διατάξεις αυτού του 
Διατάγματος προκαλείται δαπάνη σε βάρος του Κρατικού 
Προϋπολογισμού ύψους 641.640 δρχ. περίπου για το τρέ- 
χον οικονομικό έτος και 8.062.960 περίπου για καθένα α¬ 
πό τα επόμενα οικονομικά έτη. 

Η ανωτέρω δαπάνη καλύπτεται με τροποποίηση του 
Κρατικού Προϋπολογισμού και συγκεκριμένα με ισόποση 
αυξομείωσή του, για την οποία έχει εκδοθεί η απόφαση α- 
ριθ. 2070739/13.10.97 του Υπουργού Οικονομικών. 

4. Τη γνωμοδότησητου Συμβουλίου της Επικράτειας με 
αριθ. 575/4.12.1997ύστερααπόπρότασητου Υπουργού 
Εθνικής Οικονομίας και Οικονομικώνκαιτου Υφυπουργού 
Εσωτερικών, Δημόσιας Διοίκησης και Αποκέντρωσης, α¬ 
ποφασίζουμε: 

Αρθρο 1 

Σύσταση Γενικής Διεύθυνσης 

1. Συνιστάται στο Υπουργείο Εθνικής Οικονομίας Γ ενική 
Διεύθυνση Δημοσίων Επιχειρήσεων και Οργανισμών 
(ΔΕΚΟ), η οποία προγραμματίζει, συντονίζει και ελέγχει 
το έργο εκσυγχρονισμού των ΔΕΚΟ, δια της εφαρμογής 
των μέτρων αποτελεσματικής και αποδοτικής λειτουρ¬ 
γίας και διαχείρισης αυτών, καθώς και βελτίωσης της ποι¬ 
ότητας των παρεχόμενων υπηρεσιών τους. 

2. Η Διεύθυνση Επιχειρησιακού Σχεδιαομού ΔΕΚΟ της 
Γ ενικής Διεύθυνσης Οικονομικής Πολιτικής, που προβλέ- 
πεταιαπότο άρθρο 14τουΠ.Δ. 138/1993, καταργείται, και 
οι αρμοδιότητες της μεταφέρονται στη συνιοτώμενη με 
το παρόν Γενική Διεύθυνση Επιχειρήσεων και 
Οργανισμών (ΔΕΚΟ). 

3. Στη Γενική Διεύθυνση Δημοσίων Επιχειρήσεων και 
Οργανισμών (ΔΕΚΟ) μεταφέρονται επίσης οι αρμοδιότη¬ 
τες του Τμήματος Οργανισμών και Νοσηλευτικών 
Ιδρυμάτων της Διεύθυνσης Κοινωνικής Πολιτικής, που 
προβλέπεται στο άρθρο 13 του Π.Δ, 138/1993, που αφο- 

ρούντην Κτηματική Εταιρία Δημοσίου {ΚΕΔ), τη Δημόσια 
Επιχείρηση Πολεοδομίας και Στέγασης (ΔΕΠΟΣ) και τον 
Οργανισμό Σχολικών Κτιρίων (ΟΣΚ). 

Άρθρο 2 

Γενικός Διευθυντής 

1. Στη Γενική Διεύθυνση Δημοσίων Επιχειρήσεων και 
Οργανισμών (ΔΕΚΟ) προίσταται υπάλληλος τοιι κλάδου 
ΠΕΙ Οικονομικού του Υπουργείου Εθνικής Οικονομίας, ο 
οποίος επιλέγεται σύμφωνα με τις κείμενες διατάξεις. 

2. Έργο του Γενικού Διευθυντή είναι το προβλεπόμενα 
από την παράγραφο 2 του άρθρου 78 του Ν. 1892/1990. 

Άρθρο 3 

Διάρθρωση Γενικής Διεύθυνσης 

Η Γενική Διεύθυνση Δημοσίων Επιχειρήσεων και 
Οργανισμών διαρθρώνεται από τις ακόλουθες υπηρεσια¬ 
κές μονάδες: 

α) Διεύθυνση Ενέργειας - Βιομηχανίας - Μεταφορών, 
β) Διεύθυνση Επικοινωνιών - Λοιπών Υπηρεσιών και 
Εποπτευόμενων Φορέων. 

γ) Αυτοτελές Γ ραφείο Νομικής Υποστήριξης ΔΕΚΟ. 
δ) Αυτοτελές Γ ραφείο Μηχανογράφησης ΔΕΚΟ. 

Άρθρο 4 

Αρμοδιότητες και Διάρθρωση της Διεύθυνσης 
Ενέργειας - Βιομηχανίας - Μεταφορών 

1. Οι αρμοδιότητες της Διεύθυνσης Ενέργειας - 
Βιομηχανίας - Μεταφορών περιγράφονται ως εξής: 

• Μελετά, αξιολογεί και εισηγείται στον Υπουργό 
Εθνικής Οικονομίας για την έγκριση των ετήσιων επιχει¬ 
ρησιακών σχεδίων και των προϋπολογισμών των μεσο¬ 
πρόθεσμων επιχειρησιακών και στρατηγικών σχεδίων 
των ΔΕΚΟ του οικείου τομέα και παρακολουθεί και ελέγ¬ 
χει την πορεία εφαρμογής τους. 

• Εγκρίνει το σύστημα Δεικτών Εξυπηρέτησης και 
Απ οτελεσματι κότητας. 

• Μελετά, αξιολογεί και εισηγείται στον Υπουργό 
Εθνικής Οικονομίας για την έγκριση των εκθέσεων πε¬ 
πραγμένων. σε σχέση με τους ποσοτικοποιημένους στό¬ 
χους και τους δείκτες παρακολούθησης των ΔΕΚΟ καθώς 

και των συμβολαίων διαχείρισης του οικείου τομέα. 

• Μελετά, αξολογεί και εισηγείται στον Υπουργό 
Εθνικής Οικονομίας για την έγκριση του 
Προϋπολογισμού και Ισολογισμού των ΔΕΚΟ του οικείου 
τομέα και συντάσσει το σχετικό κεφάλαιο για τις ΔΕΚΟ 
στην Εισηγητική Εκθεση του Κρατικού Προϋπολογι¬ 
σμού. 

• Μελετά, αξιολογεί και εισηγείται στον Υπουργό 
Εθνικής Οικονομίας για την έγκριση Κοινωνικού 
Προϋπολογισμού και Ισολογισμού των ΔΕΚΟ. 

• Μελετά τα θεσμικά και διαρθρωτικά προβλήματατων 
ΔΕΚΟ του οικείου τομέα και εισηγείται τα αναγκαία μέ¬ 
τρα. 

• Προωθεί και παρακολουθεί μελέτες και προγράμμα¬ 
τα εκσυγχρονισμού και λειτουργικής αναδιάρθρωσης 
των ΔΕΚΟ του οικείου τομέα, με στόχο την αύξηση της 
παραγωγικότητας, τον περιορισμό του κόστους λειτουρ¬ 
γίας και την βελτίωση της ποιότητας των παρεχόμενων υ¬ 
πηρεσιών. 

• Μελετά και εισηγείται μέτρα που αφορούν βασικά θέ¬ 
ματα πολιτικής των ΔΕΚΟ του οικείου τομέα, όπως: 

Πολιτικής Απασχόλησης. 


— Πολιτικής Αμοιβής Στελεχών των ΔΕΚΟ του οικείου 
τομέα κ.λ.π. 

• Παρακολουθεί τα επενδυτικά προγράμματα των 
ΔΕΚΟ του οικείου τομέα και την χρηματοδότησή τους α¬ 
πό Εθνικούς και Κοινοτικούς πόρους. 

• Παρακολουθεί τον ετήσιο δανεισμό, καθώς και την ε¬ 
ξέλιξη του χρέους και των περιουσιακών στοιχείων των 
ΔΕΚΟ του οικείου τομέα. 

• Συνεργάζεται με την Ευρωπαϊκή Ένωση και τους 
Διεθνείς Οργανισμούς {Ο.Ο.Σ.Α., Δ.Ν.Τ.) για την εξέλιξη 
των οικονομικών μεγεθών των ΔΕΚΟ. 

2. Η Διεύθυνση Ενέργειας - Βιομηχανίας - Μεταφορών 
διαρθρώνεται από τα ακόλουθα τμήματα: 

α) Τμήμα Ενέργειας. 

β) Τμήμα Βιομηχανίας - Βιοτεχνίας - Ύδρευσης - 
Κατασκευών. 

γ) Τμήμα Μεταφορών. 

δ) Τμήμα Οργάνωσης και Εκσυγχρονισμού. 

3. Οι αρμοδιότητες της παραγράφου 1 του παρόντος 
άρθρου κατά το μέρος που αναφέρονται στη Δημόσια 
Επιχείρηση Ηλεκτρισμού (ΔΕΗ), την Δημόσια Επιχείρηση 
Πετρελαίου (Δ.Ε.Π.), την Δημοτική Επιχείρηση 
Φωταερίου Αθηνών (ΔΕΦΑ), το Ινστιτούτο Γεωλογικών - 
Μεταλλευτικών Ερευνών (ΙΓΜΕ) καθώς και τις θυγατρικές 
εταιρείες αυτών, ασκούνται από το Τμήμα Ενέργειας. 

4. Οι αρμοδιότητες της παραγράφου 1 του παρόντος 
άρθρου, κατά το μέρος που αναφέρονται στην Ελληνική 
Αεροπορική Βιομηχανία (ΕΑΒ), την Ελληνική Βιομηχανία 
Όπλων (ΕΒΟ), τον Ελληνικό Οργανισμό Μικρομεσαίων 
μεταποιητικών Επιχειρήσεων και Χειροτεχνίας (ΕΟΜ- 
ΜΕΧ), τον Ελληνικό Οργανισμό Τυποποίησης (ΕΛΟΤ), την 
Εταιρεία Ύδρευσης - Αποχέτευσης Πρωτευούσης 
(ΕΥΔΑΠ), τον Οργανισμό Ύδρευσης Θεσσαλονίκης 
(ΟΥΘ). τον Οργανισμό Αποχέτευσης Θεσσαλονίκης, 
(ΟΑΘ). την Κτηματική Εταιρεία Δημοσίου {ΚΕΔ), την 
Δημόσια Επιχείρηση Πολεοδομίας - Στέγασης (ΔΕΠΟΣ), 
τον Οργανισμό Σχολικών Κτιρίων (ΟΣΚ) καθώς και τις θυ¬ 
γατρικές τους Εταιρείες, ασκούνται από το Τμήμα 
Βιομηχανίας - Βιοτεχνίας - Υδρευσης και Κατασκευών. 

5. Οι αρμοδιότητες της παραγράφου 1 του παρόντος 
άρθρου, κατά το μέρος που αναφέρονται στην 
Ολυμπιακή Αεροπορία (ΟΑ), τον Οργανισμό 
Σιδηροδρόμων Ελλάδος (ΟΣΕ), την Ανώνυμη Εταιρεία 
Διώρυγας Κορίνθου (ΑΕΔΙΚ), τον Οργανισμό Αστικών 
Συγκοινωνιών Αθηνών (ΟΑΣΑ), τον Οργανισμό Λιμένος 
Πειραιώς (ΟΛΠ). τον Οργανισμό Λιμένος Θεσσαλονίκης 
(ΟΑΘ), καθώς και τις θυγατρικές τους εταιρείες, ασκού¬ 
νται από το Τμήμα Μεταφορών. 

6. Οι αρμοδιότητες της παραγράφου 1 του παρόντος 
άρθρου κατά το μέρος που αναφέρονται στα θεσμικά, 
διαρθρωτικά και λειτουργικά προβλήματα των ΔΕΚΟ των 
παραγράφων 3,4, και 5του παρόντος άρθρου, ασκούνται 
από το Τμήμα Οργάνωσης και Εκσυγχρονισμού. 

Αρθρο 5 

Αρμοδιότητες και Διάρθρωση της Διεύθυνσης 

Επικοινωνιών - Λοιπών Υπηρεσιών και Εποπτευομένων 
Φορέων 

1. Οι αρμοδιότητες της Διεύθυνσης Επικοινωνιών - 
Λοιπών Υπηρεσιών και Εποπτευομένων Φορέων είναι α¬ 
ντίστοιχες εκείνων της Διεύθυνσης του άρθρου 4 παρά¬ 
γραφος 1 του παρόντος Π.Δ. 

2. Η Διεύθυνση Επικοινωνιών - Λοιπών Υπηρεσιών και 
Εποπτευόμενων Φορέων διαρθρώνεται από τα ακόλουθα 
Τμήματα: 

α) Τμήμα Επικοινωνιών - Εμπορίου - Τουρισμού, 
β) Τμήμα Εποπτευόμενων Φορέων, 
γ} Τμήμα Λοιπών Υπηρεσιών, 
δ) Τ μήμα Οργάνωσης και Εκσυγχρονισμού. 

3. Οι αρμοδιότητες της παραγράφου 1 του άρθρου 4 κα¬ 
τά το μέρος που αναφέρονται στον Οργανισμό Τηλεπικοι¬ 
νωνιών Ελλάδος (ΟΤΕ), την Ελληνική Ραδιοφωνία Τηλεό¬ 
ραση (ΕΡΤ),τα Καταστήματα Αφορολογήτων Ειδών (ΚΑΕ), 
τα Ελληνικά Ταχυδρομεία (ΕΛΤΑ), τον Ελληνικό Οργανισμό 
Τουρισμού (ΕΟΤ), την Διεθνή Έκθεση Θεσσαλονίκης 
(ΔΕΘ), τον Ελληνικό Οργανισμό Εξωτερικού Εμπορίου 
(ΟΠΕ) καθώς και τις θυγατρικές τους εταιρείες, ασκούνται 
από το Τμήμα Επικοινωνιών - Εμπορίου - Τουρισμού. 

4. Οι αρμοδιότητες της παραγράφου 1 του άρθρου 4 
κατά το μέρος που αναφέρονται στο Κέντρο 
Προγραμματισμού και Οικονομικών Ερευνών (ΚΕΠΕ), το 
Ελληνικό Κέντρο Παραγωγικότητας (ΕΛΚΕΠΑ), το 
Οικονομικό Επιμελητήριο Ελλάδος (ΟΕΕ), τον 
Οργανισμό Ανάπτυξης Ανατολικής Κρήτης (ΟΑΝΑΚ), τον 
Οργανισμό Ανάπτυξης Δυτικής Κρήτης (ΟΑΔΥΚ), τον 
Οργανισμό Ανάπτυξης Δωδεκανήσου (ΟΑΔ), τον 
Οργανισμό Ασφάλισης Εξαγωγικών Πιστώσεων (ΟΑΕΠ), 
το Κέντρο Διεθνούς Ευρωπαϊκού και Οικονομικού Δικαίου 
(ΚΔΕΟΔ), το Ελληνικό Κέντρο Επενδύσεων (ΕΛΚΕ ΑΕ), 
την μονάδα Οργάνωσης της Διαχείρισης του Κοινοτικού 
Πλαισίου Στήριξης (ΜΟΔ ΑΕ), το Ταμείο Εγγύησης 
Καταθέσεων, την Οικονομική και Κοινωνική Επιτροπή 
(ΟΚΕ). καθώς και τις θυγατρικές τους εταιρείες, ασκού¬ 
νται από το Τμήμα Εποπτευομένων Φορέων. 

5. Οι αρμοδιότητες της παραγράφου 1 του άρθρου 4 κα¬ 
τά το μέρος που αναφέρονται στην Ελληνικό Οργανισμό 
Φαρμάκων (ΕΟΦ). το Ταμείο Εθνικής Οδοποιίας (ΤΕΟ),το 
Ειδικό Ταμείο Μονίμων Οδοστρωμάτων Αθηνών (ΕΤΜΟΑ), 
την Κεντρική Αγορά Αθηνών (ΚΑΑ). την Κεντρική Αγορά 
Θεσσαλονίκης (ΚΑΘ), τον Εθνικό Οργανισμό Καπνού 
(ΕΟΚ), τον Οργανισμό Βάμβακος (ΟΒ), τον Οργανισμό 
Διαχείρισης Δημοσίου Υλικού (ΟΔΔΥ), τον Οργανισμό 
Προγνωστικών Αγώνων Ποδοσφαίρου (ΟΠΑΠ), τον 
Οργανισμό Διεξαγωγής Ιπποδρομιών Ελλάδος (ΟΔΙΕ), 
τον Οργανισμό Εκδόσεως Διδακτικών Βιβλίων (ΟΕΔΒ), κα¬ 
θώς και τις θυγατρικές τους εταιρείες, ασκούνται από το 
Τμήμα Λοιπών Υπηρεσιών. 

6. Οι αρμοδιότητες της παραγράφου 1 του άρθρου 4 
κατά το μέρος που αναφέρονται στα θεσμικά, διαρθρωτι¬ 
κά και λειτουργικά προβλήματα των ΔΕΚΟ των παραγρά¬ 
φων 3. 4 και 5 του παρόντος άρθρου, ασκούνται από το 
Τμήμα Οργάνωσης και Εκσυγχρονισμού. 

Αρθρο 6 

1. Στη Γενική Διεύθυνση Δημοσίων Επιχειρήσεων και 
Οργανισμών (ΔΕΚΟ) λειτουργεί «Αυτοτελές Γραφείο 
Νομικής Υποστήριξης ΔΕΚΟ» αρμόδιο για θέματα συμ¬ 
βάσεων εργασίας, νομοθετικών ρυθμίσεων, γνωμοδοτή¬ 
σεων σε θέματα ΔΕΚΟ και άλλων συναφών θεμάτων. 

Στο ως άνω Γραφείο θα παρέχουν τις νομικής φύσεως 
υπηρεσίες τους δυο (2) εκ των υπηρετούντων στο 
Υπουργείο Δικηγόροι με σχέση έμμισθης εντολής. 

2. Επίσης, στη Γενική Διεύθυνση Δημοσίων 
Επιχειρήσεων και Οργανισμών (ΔΕΚΟ) υπάγεται 


«Αυτοτελές Γραφείο Μηχανογράφησης ΔΕΚΟ», αρμόδιο 
γιατηνσυγκέντρωση. επεξεργασία, τεκμηρίωση και διαρ¬ 
κή απογραφή όλων των στοιχείων που αφορούν στις 
Δημόσιες Επιχειρήσεις και Οργανισμούς, αρμοδιότητας 
της Γενικής Διεύθυνσης ΔΕΚΟ του Υπουργείου Εθνικής 
Οικονομίας. 

Στο ως άνω Γραφείο, παρέχει τις υπηρεσίες του και έ¬ 
νας (1) υπάλληλος με σχέση εργασίας Ιδιωτικού Δικαίου 
ειδικότητας αναλυτού προγραμματιστού Η/Υ,του ειδικού 
επιστημονικού προσωπικού που υπηρετεί στην 
Διεύθυνση Επιχειρησιακού Σχεδασμού ΔΕΚΟ σύμφωνα 
με το άρθρο 64 του Π.Δ. 138/1993. 

Άρθρο 7 

Η ισχύς του παρόντος αρχίζει από την Δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Οικονομίας και Οικονομικών α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 31 Δεκεμβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΓΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ Ξ5ΏΤΡΡΙΚΩΝ. ΔΗΜ. ΔΙΟΙΚΗΣΗΣ ΕΟΝΙΚΗΣ ΟΙΚΟΝΟΜΙΑΣ ΚΑΙ 

ΚΑ ! ΑΠΟΚΕΝI ΡίϊΣΗΣ ΟΙΚΟΝΟΜΙ Κί]Ν 

ΣΤΑΥΡΟΣ ΜΠΕΝΟΣ ΠΑΝΝΟΣ ΠΑΠΑΝΤΩΝΙΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 2 (2) 

Τροποποίηση του Π.Δ/τος 565/1984 «Σύσταση Ειδικής 
Υπηρεσίας Δημοσίων Έργων για την εκτέλεση έργων 
σταθμών αυτοκινήτων (Ε.Υ.Δ.Ε.Σ.Α.), όπως αυτό ισχύ¬ 
ει μετά την τελευταία τροποποίησή του με το Π.Δ/γμα 
58/1994 (Α' 45). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τιςδιατάξειςτηςπαρ. 1 του άρθρου 5του Ν. 679/1977 
(Α' 245) όπως αυτές τροποποιήθηκαν και συμπληρώθη¬ 
καν μετηνπαρ. 1 του άρθρου 23του Ν. 1418/1984 (Α'23). 

2. Τις διατάξεις του άρθρου 29 Α' του Ν. 1558/1985 (Α' 
137), το οποίο προστέθηκε με το άρθρο 27 του Ν. 
2081/1992 (Α 154) καιτροποποιήθηκε μετο άρθρο 1 παρ. 
2ατου Ν. 2469/1997 (Α' 38). 

3. Τις διατάξεις του άρθρου 8 του Ν. 679/1977 όπως 
τροποποιήθηκαν και συμπληρώθηκαν με το άρθρο 5 του 
Ν. 2229/1994 (Α 138). 

4. Τις διατάξεις του άρθρου μόνου του Π.Δ. 119/1993 
(ΦΕΚ 51 Α'), με το οποίο ορίζεται η διάρκεια λειτουργίας 
της Ειδικής Υπηρεσίας μέχρι 31.12.1997. 

5. Τη γνωμοδότηση αριθμ. 579/1997 του Συμβουλίου 
της Επικράτειας, μετά από πρόταση του Υπουργού 
Περιβάλλοντος, Χωροταξίας και Δημοσίων Έργων, απο¬ 
φασίζουμε: 

Αρθρο 1 

1. Η παραγρ. 1 του άρθρου 1 του Π.Δ. 565/1984. όπως 
αντικαταστάθηκεμετηνπαραγρ. 1 του άρθρου μόνουτου 
Π.Δ. 38/1989 (Α' 17) καιτροποποιήθηκε με τηνπαρ. 1 του 
άρθρου μόνου του Π.Δ. 58/1994 (Α' 45), αντικαθίσταται 
ως ακολούθως: 

«1. Συνιστάται προσωρινά σύμφωνα με τις διατάξεις της 
παρ. 1 του άρθρου 5 του Ν. 679/1977, όπως τροποποιή¬ 
θηκαν με την παρ. 1 του άρθρου 23 του Ν. 1418/84, Ειδική 
Υπηρεσία Δημοσίων Έργων με τίτλο "Ειδική Υπηρεσία 
Δημοσίων Εργων Κτιριακών (ΕΥΔΕΚ)" και με αρμοδιότη¬ 
τα την εποπτεία, την επίβλεψη, τη μελέτη, τον έλεγχο με¬ 
λέτης, δημοπράτηση και κατασκευή των ειδικών σημαντι¬ 
κών έργων σταθμών αυτοκινήτων στις περιοχές της 
Πρωτ/σας {Αθηνών - Πειραιώς και Περιχώρων) και 
Θεσσαλονίκης, του Δικαστικού Μεγάρου Αθηνών καθώς 
και των έργων του Προεδρικού Μεγάρου, της ανέγερσης 
νέας φυλακής Χαλκίδας, νέας φυλακής Τρικάλων, 
Σωφρονιστικού Καταστήματος Ανηλίκων στο Βόλο, 
Κέντρου Απεξάρτησης Τοξικομανών και Επισκευής και 
Συντήρησης κτιριακών εγκαταστάσεων παιδικών κατα¬ 
σκηνώσεων ΥΠΕΧΩΔΕ στη Μαλακάσα Αττικής». 

2. Οι παρ. 2 και 3 του άρθρου 1 του Π.Δ. 565/84 καθώς 
καιτο άρθρο 2του ίδιου Π.Δ. καταργούνται. 

3. Την ανωτέρω ΕΥΔΕ στην κατασκευή τωνπροαναφερ- 
θέντων Έργων ασκεί τις αρμοδιότητες της Προϊστάμενης 
Αρχής και της Δ/νουσας Υπηρεσίας σύμφωνα με τις δια¬ 
τάξεις που ισχύουν για την εκτέλεση των δημοσίων έρ¬ 
γων. 

Άρθρο 2 

Εδρα της ΕΥΔΕΚ ορίζεται η Αθήνα και η διάρκεια λει¬ 
τουργίας της παρατείνεται για οκτώ (8) έτη, ήτοι μέχρι 
31.12.2005. 

Αρθρο 3 

1. Οι θέσεις προσωπικού της ΕΥΔΕ καθορίζονται σε ε¬ 
κατό (100) υπαλλήλους και κατανέμονται κατά κλάδους 
και κατηγορίες στις ακόλουθες ειδικότητες: 


α) Κατηγορία ΠΕ 

θέσεις 

Πολιτικών Μηχανικών 

20 

Αρχιτεκτόνων Μηχανικών 

20 

Αγρονόμων - Τοπογράφων Μηχανικών 

5 

Μηχανολόγων Ηλεκτρολόγων Μηχανικών 

20 

Διοικητικού - Οικονομικού 

5 

β) Κατηγορία ΤΕ 


Τεχνολόγων Εφαρμογών 

10 

γ) Κατηγορία ΔΕ 


Τεχνικού 

10 

Διοικητικού Λογιστικού 

10 

ΣΥΝΟΛΟ 

100 

2. Για την άσκηση των αρμοδιοτήτων της Προϊστάμενης 


Αρχής συνιστώνται τα εξής Τμήματα: 

α) Τμήμα Κατασκευών, με αρμοδιότητα σε άλατα θέμα¬ 
τα κατασκευών της ΕΥΔΕΚ, που αφορούν την εποπτεία 
και τον έλεγχο κατασκευής των έργων. 

β) Τμήμα Μελετών, με αρμοδιότητα σε όλα τα θέματα 
των εκπονούμενων ή ανατιθέμενων μελετών για τα έργα 
της ΕΥΔΕΚ 


Αρθρο 4 

1, Για την άσκηση των αρμοδιοτήτων της Δ/νουσας 
Υπηρεσίας στα έργα της ΕΥΔΕΚ συνιστάται Τμήμα 
Κατασκευής Έργων, το οποίο ασκεί όλες τις αρμοδιότη¬ 
τες της Δ/νουσας Υπηρεσίας, τόσο σε θέματα μελετών ό¬ 
σο και σε θέματα κατασκε υήςγιαόλοταέργατηςΕΥΔΕΚ, 
σύμφωνα με τις διατάξεις, που ισχύουν για τα δημόσια έρ¬ 
γα. 

2. Για την εκτέλεση (μελέτη - κατασκευή) των έργων ή 
μέρος αυτώντης ΕΥΔΕΚκαιειδικώτερα γιατο σχεδίασμά, 
μελέτη, έλεγχο μελέτης, διοίκηση και επίβλεψη, είναι δυ¬ 
νατή η ανάθεση καθηκόντων συμβούλου, σύμφωνα μετις 
διατάξεις της παρ. 4 του άρθρου 8 του Ν. 679/77, που 
προστέθηκε, με την παρ. 3 του άρθρου 5 του Ν. 
2229/1994. 

Άρθρο 5 

1. Της ΕΥΔΕΚ και των τμημάτων αυτής προΐστανται τε¬ 
χνικοί υπάλληλοι ΠΕ της Γενικής Γραμματείας Δημοσίων 
Έργων, όλων των κλάδων. Ο ορισμός των ανωτέρω 
Προϊσταμένωνγίνεται με τις εκάστοτε ισύχουσες γενικές 
διατάξεις. 

2. Ο Προϊστάμενος της ΕΥΔΕΚ ή ο αρμόδιος γιατο συ- 
ζητούμενο θέμα Τμημοτάρχης συμμετέχει στα αρμόδια 
τμήματα Κατασκευών ή Μελετών στο Συμβούλιο 
Δημοσίων Έργων, ως εισηγητής χωρίς ψήφο για θέματα 
σχετικά με τις αρμοδιότητες της ΕΥΔΕΚ. 

3. Τον Προϊστάμενο της ΕΥΔΕΚ απουσιάζοντα ή κωλυό¬ 
μενο αναπληρώνει ο αρχαιότερος των τμηματαρχών των 
τμημάτων Κατασκευών ή Μελετών. 

Αρθρο 6 

Οι αρμοδιότητες, που έχουν ανατεθεί μέχρι σήμερα σε 
άλλες υπηρεσίες της Γενικής Γραμματείας Δημοσίων 
Έργωντου ΥΠΕΧΩΔΕ και αφορούν την εκτέλεση (μελέτη 
- κατασκευή) των ανωτέρω έργων που αναφέρονται στο 
άρθρο 1 του παρόντος, ασκούνται από την ΕΥΔΕ, μετά α¬ 
πό δύο μήνες από τη δημοσίευση του παρόντος 
Διατάγματος στην Εφημερίδα της Κυβερνήσεως. 

Άρθρο 7 

Η ισχύς του Διατάγματος αυτού αρχίζει από τη δημοσί¬ 
ευσή του στην Εφημερίδα της Κυβερνήσεως, εκτός αν ο¬ 
ρίζεται διαφορετικά σ' αυτό. 

Στον Υπουργό Περιβάλλοντος, Χωροταξίας και 
Δημοσίων Έργων, αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 31 Δεκεμβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΙ Ολ 

Πε=·ΙΒΑΛΛΟΝΙΟ! ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ Ε -Ί ΩΝ 

ΚΩΝ. λαλιωτης 

